text: Hævn i Hoptrup 
  18 november 2014 kl. 14.05
  Hævn og svære familieforhold er i centrum for årets store forestilling på Hoptrup Efterskole. Rockmusicalen Payback med over 80 medvirkende.
  
  Gennem de sidste 8 år er der hvert år blevet opført en Danmarkspremiere på Hoptrup Efterskole, og i år er ingen undtagelse. I dag onsdag er der premiere på rockmusicalen Payback, der er en historie om jalousi, misundelse, ambitioner og de stridigheder, der kan plage en familie gennem mange år.
  - Det er måske min indholdsmæssigt mest ambitiøse musical ? men samtidig har vi valgt at lave en rockmusical, så vi har muligheden for at skrue helt op for al lyd og lys, hver gang der er mulighed for at holde en fest på scenen, siger instruktøren Lars Thelonius.
  Hoptrup Efterskole er kendt for et meget højt ambitionsniveau omkring produktionerne. Over 80 medvirkende på den 200 m2 store scene er castet i en forestilling, der er fyldt med sang, dans, musik og stærke skuespilpræstationer.
  Forestillingen spiller 7 gange i løbet af uge 48. Det forventes, at over 2000 publikummer ser den.
  Johannes Johansen, Gørding, er med i musicalen: - Jeg elsker det. (Varighed: 0.54 min.)
  Bestil billet og læs mere her:
  Cecilie Hørløck, Aabenraa, spiller hovedrollen: - Det er megafedt! (Varighed: 1.26 min.)
  